text: عوامی نمائندگی کے قانون 1951 میں ترمیم کے ساتھ ‘‘انتخاب اور دیگر متعلقہ قوانین(ترمیمی) ایکٹ 2003’’کے تحت اور اس کے بعد نوٹیفائی کئے گئے ضابطوں کے تحت تسلیم شدہ سیاسی پارٹیوں کو چناؤ مہم چلانے کے لئے الیکٹرونک میڈیا پر منصفانہ وقت دیئے جانے کا معاملہ اب قانونی شکل اختیار کرگیا ہے۔عوامی نمائندگی کے قانون 1951 کی دفعہ 39 (اے) کے تحت مرکزی حکومت نے نوٹیفائی کیا ہے کہ پوری طرح سے سرکاری یا جزوی طورپر سرکاری فنڈ سے چلنے والے اس طرح کے تمام نشریاتی میڈیا پر اس کا اطلاق ہوگا۔ اس لئے انتخابی کمیشن نے یہ فیصلہ کیا ہے کہ پرسار بھارتی کارپوریشن کے ذریعے الیکٹرونک میڈیا پر میگھالیہ، ناگالینڈ اور تریپورہ کے 2018 کے عام اسمبلی انتخابات کے سلسلے میں تسلیم شدہ سیاسی پارٹیوں کو منصفانہ وقت دیا جائے۔